Belqrad Aviasiya muzeyi

Əvvəllər Yuqoslaviya Aviasiya muzeyi olaraq bilinən Belqrad Aviasiya muzeyi ― Serbiyanın paytaxtı Belqradda yerləşən muzey. 1957-ci ildə qurulan muzey Nikola Tesla Hava Limanına bitişikdir. Memar İvan Ştraus tərəfindən hazırlanmış mövcud müəssisə 21 may 1989-cu ildə xalqın istifadəsinə verilmişdir. Tarix 1975-ci ildə Serbiyanın beynəlxalq havayolları şirkəti olan JAT muzey üçün 52.000 kvadrat fut torpaq bağışlamış, daha sonra isə muzey 2,7 hektarlıq ərazi satın almışdır. Muzeyin indiki binasının inşasına 1970-ci illərin ortalarında başlanılmışdır. İnşaat işləri uzanmış, buna görə də ilk daimi sərgi yalnız 1988-ci ilin sonlarında başlamışdır. Yeni muzey yeri 21 may 1989-cu ildə təntənəli şəkildə açımışdır. Muzeydə əvvəllər Yuqoslaviya Hərbi Hava Qüvvələri (həm krallıq, həm də kommunist), Serbiya Hərbi Hava Qüvvələri və digərləri tərəfindən istismar olunan 200-dən çox təyyarənin və daha əvvəl bir neçə mülki təyyarə və xüsusi uçan klubun idarə etdiyi təyyarələr var. Muzey həmçinin Fiat G.50-in bilinən yeganə mövcud nümunəsinə sahibdir. Ən qiymətli kolleksiyalar isə geodezik şüşə binada saxlanılır. Muzey NATO-nun 1999-cu ildə Yuqoslaviyanı bombalaması zamanı vurularaq düşən F-117 Nighthawk və F-16 Fighting Falcon-nun qalıqlarının da nümayiş etdirir. Bundan əlavə kolleksiya 130-dan çox aviasiya mühərriki, radar, raket, müxtəlif aviasiya avadanlığı, 20 000-dən çox məlumat kitabçası və texniki sənəd və 200 000-dən çox fotoşəkildən ibarətdir. Kolleksiya Muzeydəki mövcud raketlər və radarlar: P-15 Termit S-75 Dvina Planerlər Helikopterlər Jet təyyarələr Digər İstinadlar